Č. sp.: CDCP – ÚČ:. Kliknutím zadáte text.

Zmluva s účastníkom

|  |  |
| --- | --- |
| Obchodné meno: | Centrálny depozitár cenných papierov SR, a.s. |
| Sídlo: | ul. 29. augusta 1/A, 814 80 Bratislava |
| IČO: | 31 338 976 |
| DIČ: | 2020312833 |
| IČ DPH:  | SK2020312833 |
| Bankové spojenie: | Tatra banka, a.s. |
| IBAN: | SK87 1100 0000 0026 2200 3416 |
| BIC CODE: | TATRSKBX |
| Zápis v OR: | Okresný súd Bratislava I, oddiel: Sa, vložka č.: 493/B |

a

|  |  |
| --- | --- |
| Obchodné meno: | Kliknutím zadáte text. |
| Sídlo: | Kliknutím zadáte text. |
| IČO: | Kliknutím zadáte text. |
| DIČ: | Kliknutím zadáte text. |
| IČ DPH:  | Kliknutím zadáte text. |
| Bankové spojenie: | Kliknutím zadáte text. |
| IBAN: | Kliknutím zadáte text. |
| BIC CODE: | Kliknutím zadáte text. |
| Zápis v OR: | Kliknutím zadáte text. |
| Zastúpený: | Kliknutím zadáte text. |
|  | Kliknutím zadáte text. |

(ďalej spoločne aj „zmluvné strany“)

uzatvárajú v súlade Prevádzkovým poriadkom a § 269 ods. 2 zákona č. 513/1991 Zb. Obchodného zákonníka v znení neskorších predpisov túto zmluvu:

# Článok I.

## Definície a skratky

1. Na účely tejto Zmluvy platia nasledovné definície a skratky:
2. **Centrálny depozitár** – Centrálny depozitár cenných papierov SR, a.s.,
3. **Účastník** – Kliknutím zadáte text.,
4. **Nariadenie CSDR** – Nariadenie **Európskeho parlamentu a Rady (EÚ) č. 909/2014 z 23. júla 2014 o zlepšení vyrovnania transakcií s cennými papiermi v Európskej únii, centrálnych depozitároch cenných papierov a o zmene smerníc 98/26/ES a 2014/65/EÚ a nariadenia (EÚ) č. 236/2012, vrátane príslušných vykonávacích a delegovaných nariadení k uvedenému nariadeniu,**
5. **ZOCP – zákon č. 566/2001 Z. z. o cenných papieroch a investičných službách a o zmene a doplnení niektorých zákonov v znení neskorších predpisov,**
6. **právny predpis** – všeobecne záväzný právny predpis Slovenskej republiky, ktorý je zverejnený v Zbierke zákonov Slovenskej republiky, záväzný právny predpis Európskej únie, medzinárodná zmluva, ktorou je SR viazaná,
7. **Prevádzkový poriadok** – Prevádzkový poriadok Centrálneho depozitára cenných papierov SR, a.s. v platnom znení,
8. **osobitné zmluvné dojednanie –** právny vzťah založený na základe zmluvy uzatvorenej medzi Centrálnym depozitárom a Účastníkom, najmä v súvislosti s poskytovaním jednotlivých typov služieb, ku ktorým Centrálny depozitár udelil Účastníkovi prístup,
9. **T2S –** TARGET2-Securities: Jednotná technická platforma Eurosystému, ktorá umožňuje centrálnym depozitárom cenných papierov a centrálnym bankám poskytovať základné, cezhraničné a neutrálne služby vyrovnania cenných papierov v peniazoch centrálnej banky,
10. **IS CDCP –** informačný systém CDCP,
11. **Cenník** – Cenník Centrálneho depozitára cenných papierov SR, a.s. v platnom znení.

# Článok II.

## Predmet zmluvy

1. Centrálny depozitár udelil Účastníkovi v súlade s **časťou II. Prevádzkového poriadku** prístup účastníka**. Udelenie prístupu účastníka podľa predchádzajúcej vety nadobúda v zmysle Prevádzkového poriadku účinnosť dňom nadobudnutia účinnosti tejto zmluvy.**
2. Predmetom zmluvy je úprava vzájomných práv a povinností zmluvných strán v súvislosti s udeleným prístupom účastníka.

# Článok III.

## Právny základ úpravy práv a povinností zmluvných strán

1. Práva a povinnosti oboch zmluvných strán sa riadia prednostne ustanoveniami tejto zmluvy a Prevádzkovým poriadkom, ďalej ustanoveniami príslušných právnych predpisov, najmä Nariadením CSDR a ZOCP.
2. Účastník sa týmto zaväzuje dodržiavať Prevádzkový poriadok. Prevádzkový poriadok je záväzný pre zmluvné strany aj v súlade s § 103 ZOCP. Prevádzkový poriadok je verejne prístupný v sídle Centrálneho depozitára a zverejnený na webom sídle [www.cdcp.sk](http://www.cdcp.sk). Účastník podpisom tejto zmluvy zároveň potvrdzuje, že sa s obsahom Prevádzkového poriadku oboznámil a súhlasí s ním. Centrálny depozitár je oprávnený jednostranne meniť Prevádzkový poriadok, a to spôsobom v ňom uvedeným. Ustanovenia Prevádzkového poriadku majú prednosť pred ustanoveniami tejto zmluvy. V prípade, ak sa ustanovenia tejto zmluvy dostanú do rozporu s Prevádzkovým poriadkom v dôsledku jeho zmien, strácajú platnosť a účinnosť dňom nadobudnutia účinnosti príslušnej zmeny Prevádzkového poriadku. Centrálny depozitár sa zaväzuje Účastníka informovať v dostatočnom časovom predstihu pred nadobudnutím účinnosti príslušnej zmeny Prevádzkového poriadku o akejkoľvek zmene, ktorá môže mať podstatný vplyv na (i) predmet tejto zmluvy, (ii) oprávnenia Účastníka a povinnosti Centrálneho depozitára podľa tejto zmluvy a/alebo (iii) zmenu rozsahu zodpovednosti Účastníka a/alebo Centrálneho depozitára podľa zmluvy.
3. V prípade, ak by sa niektoré ustanovenia tejto zmluvy stali neplatnými alebo neúčinnými, alebo ak by sa v dôsledku legislatívnych zmien alebo zmien Prevádzkového poriadku dostali niektoré z ustanovení tejto zmluvy do rozporu s platným a účinnými právnymi predpismi, nie je týmto dotknutá platnosť a účinnosť zostávajúcich ustanovení tejto zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia, ktoré sa svojim zmyslom a účelom neplatnému alebo neúčinnému ustanoveniu zmluvy najviac približujú.
4. Táto zmluva a akékoľvek právne vzťahy založené touto zmluvou alebo s ňou súvisiace sa spravujú právnym poriadkom Slovenskej republiky a príslušným súdom pre riešenie sporov vyplývajúcich z tejto zmluvy bude príslušný súd Slovenskej republiky. Týmto ustanovením nie sú dotknuté ustanovenia Prevádzkového poriadku, ktoré určujú rozhodné právo, ktorým sa riadia práva a povinnosti Centrálneho depozitára a Účastníka, najmä pri poskytovaním služieb vyrovnania.

# Článok IV.

## Práva a povinnosti zmluvných strán

1. **Účastníkovi patria práva a povinnosti v zmysle tejto zmluvy, Prevádzkového poriadku a príslušných právnych predpisov (najmä Nariadenia CSDR, ZOCP), ktoré mu patria ako účastníkovi** systému vyrovnania transakcií s cennými papiermi, ktorému Centrálny depozitár udelil prístup v súlade s čl. 33 Nariadenia CSDR a Prevádzkovým poriadkom.
2. Centrálnemu depozitáru patria všetky práva a povinnosti **v zmysle tejto zmluvy, Prevádzkového poriadku a príslušných právnych predpisov (najmä Nariadenia CSDR, ZOCP), vrátane práv a povinností, ktoré mu patria ako centrálnemu depozitáru a prevádzkovateľovi** systému vyrovnania transakcií s cennými papiermi.
3. Účastník je oprávnený kedykoľvek požiadať o prístup k jednotlivým typom služieb definovaným v Prevádzkovom poriadku za splnenia podmienok pre ich udelenie, vrátane prístupu k jednotlivým typom služieb sprístupňovaným pre člena centrálneho depozitára, ak má účastník udelené členstvo. Centrálny depozitár udelí Účastníkovi prístup k jednotlivým typom služieb na základe osobitného zmluvného dojednania. V prípade zlyhania Účastníka alebo v prípade pozastavenia alebo odňatia prístupu k službám sa uplatňujú príslušné ustanovenia Prevádzkového poriadku.
4. Centrálny depozitár je povinný zabezpečiť pre Účastníka potrebné technické podmienky nevyhnutné pre výkon jeho činností v súvislosti s udeleným prístupom Účastníka a jednotlivým typom služieb, ktoré mu Centrálny depozitár sprístupnil, a to najmä poskytnúť funkčný prístup k IS CDCP v potrebnom rozsahu a prístup do systému vyrovnania prevádzkovaného CDCP v potrebnom rozsahu.
5. V súvislosti s plnením práv a povinností podľa právnych predpisov a Prevádzkového poriadku je Centrálny depozitár povinný poskytnúť Účastníkovi všetky informácie potrebné na účely výkonu činností Účastníka, najmä výkonu jednotlivých typov sprístupnených služieb. Povinnosť podľa predchádzajúcej vety je splnená aj vtedy, ak Centrálny depozitár takéto informácie poskytne formou ich sprístupnenia prostredníctvom IS CDCP alebo prostredníctvom platformy T2S.
6. Účastník je povinný dodržiavať všetky príslušné ustanovenia právnych predpisov vzťahujúce sa na ochranu údajov a aktív jeho klientov, ktorým poskytuje svoje služby v súvislosti s udeleným prístupom účastníka a zabezpečiť ochranu pred neoprávneným nakladaním s aktívami klientov v rozpore s právnymi predpismi, vrátane dodržiavania ochrany aktív klientov a plnenia povinností v zmysle čl. 38 Nariadenia CSDR.
7. Účastník je povinný na požiadanie poskytnúť Centrálnemu depozitáru bezodkladne nevyhnutnú súčinnosť a informácie za účelom plnenia povinností v zmysle Nariadenia CSDR, ZOCP alebo iných právnych predpisov. Súčinnosť podľa predchádzajúcej vety zahŕňa najmä poskytnutie nevyhnutných informácií za účelom plnenia informačných povinností voči relevantným a príslušným orgánom, poskytnutie súčinnosti na účel riadenia rizík, účasť na testovaní, ktoré je Centrálny depozitár povinný vykonávať (najmä v súvislosti s úpravou zlyhania účastníka, obnovou činnosti, zmien informačných systémov a pod.). Povinnosť poskytnúť súčinnosť alebo informácie podľa tohto ustanovenia sa uplatňuje aj v prípade poskytnutia údajov alebo dokladov, ktoré vyžaduje Národná banka Slovenska alebo iný orgán na účely dohľadu, preskúmania a hodnotenia Centrálneho depozitára.

# Článok V.

## KRITÉRIA ÚČASTI

1. Účastník je povinný nepretržite, počas celej doby udeleného prístupu účastníka, spĺňať kritéria účasti stanovené v Prevádzkovom poriadku. Centrálny depozitár je oprávnený priebežne monitorovať a hodnotiť splnenie kritérií účasti, a za tým účelom je Účastník povinný poskytnúť Centrálnemu depozitáru nevyhnutnú súčinnosť a strpieť preskúmanie, hodnotenie kritérií účastí zo strany Centrálneho depozitára za podmienok a postupom stanoveným Prevádzkovým poriadkom, vrátane poskytnutia súčinnosti za účelom určovania, monitorovania a riadenia rizík podľa Nariadenia CSDR.
2. Povinnosť splnenia kritérií účastí sa uplatňuje vo vzťahu ku všetkým typom služieb, ktoré sú Účastníkovi sprístupnené.
3. Ustanovenie ods. 1 sa uplatňuje aj pri poskytnutí súčinnosti za účelom identifikácie a určenia, či je Účastník považovaný za kľúčového účastníka v systéme vyrovnania transakcií s cennými papiermi v zmysle Nariadenia CSDR a za účelom priebežného určovania, monitorovania a riadenia prevádzkových rizík, ktorým je Centrálny depozitár vystavený od kľúčového účastníka. Centrálny depozitár identifikuje kľúčových účastníkov na základe faktorov stanovených v Nariadení CSDR a bližšie špecifikovaných v Prevádzkovom poriadku. V prípade, ak je Účastník určený ako kľúčový, je povinný dodržiavať osobitné ustanovenia Prevádzkového poriadku, ktoré sa na takéhoto účastníka uplatňujú.
4. Účastník je povinný bezodkladne informovať Centrálny depozitár o akejkoľvek skutočnosti alebo zmene, ktorá má za následok, že Účastník prestal spĺňať kritéria účasti.

# Článok VI.

## Dôvernosť a ochrana informácií

1. Dôvernými informáciami sú informácie, ktoré majú ostať na základe vôle zmluvných strán utajené a ktoré:
2. Zmluvné strany označili ako dôverné,
3. informácie týkajúce sa klientov zmluvných strán a všetky skutočnosti, ktoré je potrebné chrániť v zmysle ustanovenia § 110 ZOCP alebo iného právneho predpisu, a to bez ohľadu na skutočnosť, či bola informácia za dôvernú informáciu v zmysle zmluvy označená,
4. informácie nachádzajúce sa v informačných systémoch zmluvných strán, ku ktorým sa druhá zmluvná strana na základe tejto zmluvy alebo osobitných zmluvných dojednaní prístup,
5. všetky skutočnosti, ktoré kumulatívne spĺňajú podmienky uvedené v § 17 zákona č. 513/1991 Zb. Obchodného zákonníka v znení neskorších predpisov, t. j. skutočnosti obchodnej, výrobnej, technickej povahy súvisiace s podnikom jednej zo zmluvných strán, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v obchodných kruhoch bežne dostupné a každá zmluvná strana ich utajenie zabezpečuje, či už sú vymedzené spôsobom podľa zmluvy alebo nie.
6. Za Dôvernú informáciu sa nepovažuje informácia inak dôverná pokiaľ:
7. takúto informáciu možno získať z verejného zdroja alebo bola zverejnená spôsobom, ktorý nie je porušením tejto zmluvy, iného zmluvného dojednania alebo Prevádzkového poriadku,
8. takúto informáciu zmluvné strany poznali pred jej poskytnutím bez povinnosti mlčanlivosti,
9. takáto informácia bola poskytnutá zmluvnej strane od tretej osoby bez povinnosti mlčanlivosti, pričom táto tretia osoba bola oprávnená takúto informáciu poskytnúť a dotknutá zmluvná strana môže tieto skutočnosti preukázať.
10. Zmluvné strany sa zaväzujú:
11. zachovávať dôvernosť a mlčanlivosť o všetkých Dôverných informáciách poskytnutých druhej zmluvnej strane na základe tejto zmluvy a prístupu účastníka v Centrálnom depozitári, osobitných zmluvných dojednaní, Prevádzkového poriadku alebo právnych predpisov a prijať všetky opatrenia potrebné na ochranu Dôverných informácií, pričom povinnosť mlčanlivosti trvá počas trvania tejto zmluvy, ako aj po jej zániku, ak ju druhá zmluvná strana tejto povinností písomne nezbaví,
12. bez výslovného predchádzajúceho písomného súhlasu od druhej zmluvnej strany neposkytnúť akúkoľvek Dôvernú informáciu tretej strane, okrem prípadov stanovených v tejto zmluve a v právnych predpisoch,
13. Akékoľvek Dôverné informácie, ktoré jedna zmluvná strana získa od druhej zmluvnej strany môžu byť druhou zmluvnou stranou využité výlučne pri príprave a realizácii činností, ktoré sú zmluvnými stranami dohodnuté alebo písomne odsúhlasené.
14. Centrálny depozitár sa zaväzuje dodržiavať mlčanlivosť o všetkých dokladoch a informáciách, ktoré získal od Účastníka v súvislosti s preukázaním kritérií účasti podľa Prevádzkového poriadku, vrátane dokladov a informácií poskytnutých zo strany Účastníka za účelom následného hodnotenia splnenia kritérií účasti, výkonu kontroly, riadenia rizík alebo auditu.
15. Účastník je povinný dodržiavať mlčanlivosť voči tretím osobám o technických údajoch, ktoré získal v rámci používania IS CDCP (najmä technické údaje o IS CDCP), ak ho tejto povinnosti mlčanlivosti nezbaví osoba, ktorej práva by porušením tejto povinnosti mlčanlivosti mohli byť dotknuté. Účastník zodpovedá Centrálnemu depozitáru za škodu, ktorú mu spôsobí neoprávneným sprístupnením akejkoľvek súčasti IS CDCP, vrátane užívateľského rozhrania a výstupov IS CDCP tretej osobe.
16. Porušením mlčanlivosti podľa tohto článku nie je poskytnutie Dôverných informácií v dôsledku plnenia povinností v súlade s právnymi predpismi, v prípade, ak je k poskytnutiu takýchto informácií zmluvná strana zaviazaná na základe rozhodnutia súdu, štátneho orgánu alebo iného oprávneného subjektu v súlade s právnymi predpismi, alebo poskytnutie Dôverných informácií Národnej banke Slovenska, prípadne inému príslušnému orgánu dohľadu, ak nastanú skutočnosti nasvedčujúce, že Účastník porušuje právne predpisy súvisiace s výkonom činnosti centrálneho depozitára a udeleným prístupom účastníka.
17. Porušením mlčanlivosť podľa tohto článku nie je zverejnenie alebo poskytnutie informácií o:
18. uložení opatrení a sankcií Účastníkovi podľa Prevádzkového poriadku v nevyhnutnom rozsahu,
19. zlyhaní Účastníka v zmysle definície zlyhania účastníka podľa Prevádzkového poriadku,
20. skutočnosti, že Účastník systematicky spôsobuje zlyhanie vyrovnania,
21. inej skutočnosti, ktorú sú zmluvné strany povinné zverejniť alebo sprístupniť v súlade právnymi predpismi.
22. Treťou osobou sa v zmysle tohto ustanovenia nemyslia zamestnanci a členovia predstavenstva, či dozornej rady Účastníka ani iné osoby, ktoré s Účastníkom spolupracujú na základe zmlúv obdobných zmluve o založení pracovného pomeru, ani audítor, poradcovia Účastníka, ostatní členovia skupiny v prípade, ak je Účastník členom globálnej skupiny a podobné osoby, ktorým je Účastník povinný sprístupniť údaje týkajúce sa jeho vzťahu s Centrálnym depozitárom, alebo osoby, ktorým je Účastník povinný oznámiť dané skutočnosti v súvislosti s plnením iných úloh Účastníka v súlade s touto zmluvou a s právnymi predpismi. Týmto ustanovením nie je dotknutá povinnosť Účastníka zabezpečiť náležitú ochranu a mlčanlivosť vo vzťahu k Dôverným informáciám.

# Článok VII.

## Zodpovednosť za škodu

1. Zmluvné strany zodpovedajú za škodu, ktorá vznikla a ktorú spôsobili druhej zmluvnej strane v dôsledku porušenia právnych predpisov v súvislosti s udeleným prístupom účastníka a za škodu, ktorá vznikla, a ktorá bola spôsobená druhej zmluvnej strane v dôsledku porušenia ustanovení tejto zmluvy alebo Prevádzkového poriadku.
2. Účastník, ktorému Centrálny depozitár sprístupnil IS CDCP zodpovedá Centrálnemu depozitáru za škodu, ktorú mu spôsobil neoprávneným sprístupnením akejkoľvek súčasti IS CDCP, vrátane užívateľského rozhrania a výstupov IS CDCP tretej osobe a škody, ktorá vznikne z dôvodu neoprávneného zásahu do duševného vlastníctva na základe osobitných právnych predpisov v súvislosti so sprístupnením IS CDCP. V prípade tretích osôb v zmysle tohto ustanovenia sa uplatňuje ust čl. VI. ods. 9 tejto zmluvy.
3. Účastník v súvislosti s udeleným prístupom účastníka zodpovedá za všetku škodu spôsobenú svojim klientom alebo tretím osobám v dôsledku dôvodného pozastavenia alebo odňatia prístupu k službám Centrálneho depozitára podľa Prevádzkového poriadku alebo v dôsledku dôvodného uplatnenia príslušných ustanovení Prevádzkového poriadku v prípade zlyhania Účastníka.
4. Centrálny depozitár zodpovedá za škody, ktoré spôsobil účastníkovi nesprávnym, neúplným alebo oneskoreným vykonaním jeho príkazov, a/alebo porušením inej povinnosti vyplývajúcej z tejto zmluvy alebo Prevádzkového poriadku.

# Článok VIII.

## Osobitné ustanovenia v súvislosti s poskytovaním služieb

1. Účastník si je vedomý a súhlasí s tým, že pre potreby zabezpečenia služieb vyrovnania prebieha prenos informácií, ktoré uviedol v službách v IS CDCP cez medzinárodnú sieť SWIFT do informačného systému T2S. Za účelom poskytovania služieb vyrovnania prostredníctvom platformy T2S je Centrálny depozitár oprávnený registrovať účastníka a zriaďovať účty účastníka v T2S podľa Prevádzkového poriadku.
2. Účastník týmto splnomocňuje Centrálny depozitár ako prevádzkovateľa systému vyrovnania na podávanie príkazov na účely autokolateralizácie postupom a za podmienok stanovenými Prevádzkovým poriadkom. Toto ustanovenie sa uplatňuje výlučne v prípade, ak Účastník využíva autokolateralizáciu podľa Prevádzkového poriadku.

# Článok IX.

## Doručovanie A kontaktné údaje

1. Zmluvné strany sa dohodli, že oznámenia a písomnosti súvisiace s plnením ich povinností podľa tejto zmluvy a Prevádzkového poriadku ako aj ďalšie písomnosti si budú doručovať, v prípade, ak nie je v Prevádzkovom poriadku, tejto zmluve alebo osobitných zmluvných dojednaniach uzatvorených medzi Centrálnym depozitárom Účastníkom stanovené inak, na nasledovné adresy:
2. Centrálny depozitár cenných papierov SR, a.s., ul. 29 augusta 1/A, 818 40 Bratislava,
3. Kliknutím zadáte text..
4. Zmluvné strany sa dohodli, že zmenu adries uvedených v ods. 1 tohto článku zmluvy si bezodkladne oznámia písomne, pričom o tejto zmene nie je nutné prijímať dodatok k tejto zmluve.
5. Účastník je povinný najneskôr pri podpise tejto zmluvy oznámiť centrálnemu depozitáru zoznam kontaktných adries a osôb poverených na komunikáciu s Centrálnym depozitárom prostredníctvom predpísaného formuláru, ktorý je zverejnený na webovej stránke Centrálneho depozitára [www.cdcp.sk](http://www.cdcp.sk), pričom uvedená povinnosť platí aj v prípade zmeny kontaktnej osoby alebo adresy.

# Článok X.

## Platobné a fakturačné podmiEnky

1. Účastník je povinný uhrádzať riadne a včas poplatky za služby Centrálneho depozitára poskytnuté mu na základe alebo v súvislosti udeleným prístupom účastníka a prístupom k jednotlivým typom služieb. Účastník je povinný uhrádzať poplatky podľa predchádzajúcej vety v súlade s Cenníkom.
2. Poplatky za služby bude Centrálny depozitár fakturovať Účastníkovi k 15. a k poslednému kalendárnemu dňu v príslušnom kalendárnom mesiaci.
3. Platby budú realizované prevodom medzi účtami zmluvných strán. Účastník bude realizovať úhrady na účet Centrálneho depozitára, ktorý bude uvedený na faktúre. Účastník je povinný faktúru Centrálneho depozitára uhradiť v lehote splatnosti uvedenej na faktúre, pričom lehota splatnosti je spravidla určená 30 dní od vystavenia faktúry.
4. Faktúra sa považuje za uhradenú dňom pripísania finančných prostriedkov na účet Centrálneho depozitára.
5. Centrálny depozitár bude k cenám podľa platného Cenníka účtovať daň z pridanej hodnoty podľa zákona č. 222/2004 Z. z. v znení neskorších predpisov. V prípade zmien právnych predpisov upravujúcich daň z pridanej hodnoty, bude táto vypočítaná na základe zmenených právnych predpisov platných v čase poskytnutia služby.
6. Účastník výslovne súhlasí s tým, aby mu Centrálny depozitár posielal faktúry vystavené za poplatky v zmysle ods. 1 tohto článku v elektronickej forme. Účastník zároveň berie na vedomie, že elektronická faktúra je plnohodnotnou náhradou faktúry v papierovej forme a Centrálny depozitár nie je povinný zasielať faktúru Účastníkovi v papierovej forme. Centrálny depozitár nie je povinný podpísať elektronickú faktúru zaručeným elektronickým podpisom.
7. Zmluvné strany sa dohodli, že Centrálny depozitár bude zasielať elektronické faktúry z e-mailovej adresy: e.faktura@cdcp.sk na e-mailovú adresu Účastníka: Kliknutím zadáte text.. Účastník vyhlasuje, že má výlučný prístup k uvedenej e-mailovej adrese a prijímanie elektronických dokumentov od Centrálneho depozitára nie je blokované. Zmluvné strany sú oprávnené zmeniť e-mailové adresy uvedené v tomto ustanovení, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve.
8. Zmluvné strany sa dohodli, že žiadna zmluvná strana nie je oprávnená zasahovať ani meniť obsah už odoslaných dokumentov. Zmluvné strany sú povinné zabezpečiť riadne uchovávanie a archiváciu elektronických faktúr v zmysle právnych predpisov, zabezpečujúcich vierohodnosť pôvodu, neporušiteľnosť obsahu a čitateľnosť elektronických faktúr počas doby ich archivácie.
9. Elektronická faktúra sa považuje za doručenú Účastníkovi v okamihu jej odoslania Centrálnym depozitárom na e-mailovú adresu podľa ods. 7 tohto článku.
10. Centrálny depozitár nenesie zodpovednosť za nedoručenie elektronických faktúr v prípade, ak Účastník uvedie neexistujúcu e-mailovú adresu, prípadne, ak k nedoručeniu alebo chybnému doručenie elektronických faktúr dôjde z dôvodov na strane Účastníka alebo jeho poskytovateľa internetového pripojenia alebo jeho poskytovateľa e-mailovej adresy.
11. Centrálny depozitár nezodpovedá za poškodenie údajov alebo neúplné údaje, v prípade, ak poškodenie alebo neúplnosť údajov boli spôsobené poruchou na komunikačnej trase pri použití internetu. Centrálny depozitár nezodpovedá za škody vzniknuté z dôvodu nekvalitného pripojenia Účastníka do siete internet, z dôvodu porúch vzniknutej na komunikačnej trase k účastníkovi alebo v dôsledku akejkoľvek inej nemožnosti Účastníka nadviazať príslušné spojenie alebo prístup k internetu.

# Článok XI.

## Záverečné ustanovenia

1. Táto zmluva sa uzatvára na dobu neurčitú a môže byť zmenená iba na základe vzájomnej dohody zmluvných strán formou písomných dodatkov, ak v tejto Zmluve nie je stanovené inak.
2. Zmluva nadobúda platnosť a účinnosť dňom podpisu zástupcami obidvoch zmluvných strán.
3. Táto zmluva je vyhotovená v 4 rovnopisoch s charakterom originálu, pričom každá zmluvná strana obdrží 2 rovnopisy.
4. V prípade, ak je Účastníkovi odňatý prístup účastníka v Centrálnom depozitári podľa Prevádzkového poriadku, zánik zmluvy sa riadi príslušnými ustanoveniami Prevádzkového poriadku. Týmto ustanovením nie je dotknuté oprávnenie zmluvných strán ukončiť zmluvu spôsobom v súlade s ustanoveniami právnych predpisov, ktoré upravujú ukončenie záväzkových vzťahov.
5. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.

|  |  |  |
| --- | --- | --- |
| V Kliknutím zadáte text., dňaKliknutím zadáte dátum. |  | V Bratislave, dňa Kliknutím zadáte dátum. |
| Za Účastníka: |  | Za Centrálny depozitár: |
| Kliknutím zadáte text. |  | Kliknutím zadáte text. |
| Kliknutím zadáte text. |  | Kliknutím zadáte text. |